Gottfried Lindauer

Gottfried Lindauer (opprinnelig Bohumír Lindauer; født 5. januar 1839 i Pilsen i Böhmen i Østerrike-Ungarn, død 13. juni 1926 i Woodville i New Zealand) var en bøhmisk og newzealandsk kunstner kjent for sine portretter, især av māorier.

Liv og virke

Bakgrunn

Bohumír Lindauer fra Pilsen (Plzeň) var sønn av gartneren Ignatz Lindauer. Han var en slektning av biskop Josef Ondrej Lindauer, og hans gudfar ved dåpen var den tsjekkiske patriot og biskop Jan Valerián Jirsík, biskop av Budweis (České Budějovice).

Østerrike, Bøhmen, Mähren
Hans første tegninger var av planer og trær. Fra 1855 studerte han ved Akademie der bildenden Künste Wien, der han fikk undervisning av Leopold Kupelwieser, Josef Führich og professor Rohl.  

For å bedre sine sjanser på markedet endret han sitt navn fra det tsjekkiske Bohumír til den tyske oversettelse av navnet, «Gottfried». Fra sitt studio i Pilsen skapte han malerier med religiøse motiver til kirker; han malte også fresker i katedraler i Østerrike. Hans malerier var tiltrekkende, og mange prominente ble portrettert av ham, som biskop Jirsík av Budweis. Etter et opphold i denne by i atten måneder dro han til Mähren for tre år.

New Zealand

For å unnslippe en mulig innkalling til militærtjeneste i den østerriksk-ungarske hær seo han til Tyskland i 1873. Derfra seilte han til New Zealand på skipet Reichstag i 1874, og ankom Wellington den 6. august. 

Mange ledende maorihøvdinger bestilte hans malertjenester, og portrettene han malte gjengir korrekt deres ansiktstatoveringer, klær, ornamenter og våpen. En serie portretter i full størrelse av maorihøvdinger og -krigere utstilt av Sir Walter Buller på Colonial and Indian Exhibition i 1886, var malt av Lindauer, som hadde gjort «Maori at home» til et spesialfelt. Lindauers maori-malerier er, likesom mange av Ellen von Meyern og Frances Hodgkins, knyttet til symboltunge portretter av milde kvinner med eller uten et barn. Ett av disse, med en ung poidanser uten ansiktstatoveringer, ble så godt likt av prinsen av Wales at Buller gav det til ham.  Hans mest berømte verker er portrettene av Heeni Hirini, også kjent som Ana Rupene, med en baby på ryggen. Lindauer malte dette motiv tredve ganger.

Etter et besøk i hjemlandet i 1886–87 slo han seg ned i Woodville nær Wellington, etter å ha giftet seg med Rebecca, datter av Benjamin Prance Petty. De fikk to sønner, Hector og Victor. Lindauer døde i 1926 og er begravet i The Old Gorge-gravlunden i Woodville.

Billedgalleri

Referanser

Litteratur
 Bell, Leonard. Colonial constructs: European images of Maori 1840–1914, Auckland University Press, 1992.
 Blackley, Roger. "The Shadow Maker: Gottfried Lindauer in Hawke's Bay", Art NZ 119 Winter 2006, p72-76, 91–92.
 Hale, Constance. "The Face of Aotearoa", Hana Hou!, Vol. 21, No. 1, Feb/Mar 2018, pp. 104-112.
 Mason, Ngahiraka. Gottfried Lindauer's New Zealand: The Maori portraits. Auckland University Press, 2016.
 
  Ausstellung Gottfried Lindauer. Die Māori-Portraits, 20. November 2014 – 12. April 2015, Alte Nationalgalerie, Museumsinsel Berlin für die Nationalgalerie, Staatliche Museen zu Berlin, in Zusammenarbeit mit der Auckland Art Gallery Toi o Tāmaki hrsg. von Udo Kittelmann und Britta Schmitz. ISBN 978-3-86335-630-9

Eksterne lenker
 
 Auckland Art Gallery Toi o Tāmaki: Works by Gottfried Lindauer 
Information about Lindauer on the website of the Museum of New Zealand Te Papa Tongarewa
Works by Lindauer in the NZ Museums website
Biography in 1966 Encyclopaedia of New Zealand
Notes by Una Platts
Lindauer Online website, Auckland Art Gallery Toi o Tāmaki
 Stauer, Diana Avgusta. "Gottfried Lindauer: The Māori portraits in Berlin", Arts Life, the Cultural Revolution, 4. februar 2015

kunstnere
malere
Personer fra Plzeň
Tsjekkiske malere